'दिया और बाती हम' में संध्या जी जान से आईपीएस की ट्रेनिंग में जुटी हैं तो वहीं 'साथिया' में गोपी और अहम की प्रेम कहानी विरह के पथ से गुज़र रही है.इस सप्ताह 'दिया और बाती हम' धारावाहिक फिर से पहले नंबर पर आ गया. शो में संध्या अपने प्यार की ख़ातिर तन मन से आईपीएस की ट्रेनिंग में लगी है.लगता है दर्शकों को भी संध्या की इस ट्रेनिंग में भरपूर लुत्फ़ आ रहा है. लेकिन उम्मीद है कि ट्रेनिंग के दौर को शो के निर्देशक ज़रूरत से ज़्यादा ना खीचें.'जोधा और अकबर' की प्रेम कहानी भी छोटे पर्दे पर रंग ला रही है और ये शो इस सप्ताह रहा दूसरे नंबर पर.इस सप्ताह तीसरे नंबर पर रहा 'साथिया'. शो में गोपी और अहम के नए लुक की बहुत तारीफ़ें हो रही हैं. शो के प्रशंसकों को इन दोनों ही किरदारों का ये बदला रूप बहुत भा रहा है.वैसे बहु-प्रतीक्षित कॉमेडी शो 'मैड इन इंडिया' की रेटिंग्स अभी आई नहीं लेकिन दर्शकों की शुरुआती प्रतिक्रिया शो के लिए ख़ासी निराशाजनक है.शो में छुटकी बने सुनील ग्रोवर वो जादू जगा ही नहीं पाए जो उन्होंने 'कॉमेडी नाइट्स विद कपिल' में गुत्थी बनकर जगाया था. लेकिन सुनील ग्रोवर ने अपने प्रशंसकों से वादा किया कि धीरे-धीरे शो की गुणवत्ता में सुधार आता जाएगा.देखते हैं सुनील अपने वादे पर कितना खरा उतरते हैं.मनोरंजन चैनलों की रेस की बात करें तो स्टार इस सप्ताह रहा पहले नंबर पर. कलर्स का रहा दूसरा स्थान जबकि ज़ी रहा तीसरे नंबर पर.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं)